11/10/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación do XI convenio colectivo de Ferroatlántica, S. A. U. Cee-Dumbría-centrais hidroeléctricas

Visto o expediente do convenio colectivo del XI CONVENIO EMPRESA FERROATLANTICA S. A. U CEE-DUMBRIA-CENTRALES HIDROELECTRICAS (código de convenio número 15001322011981), que foi subscrito pola comisión negociadora na xuntanza do 19.07.2013, de conformidade co disposto no artigo 90 do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde do 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia A Xefatura Territorial de Traballo e Benestar da Coruña RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 24 de setembro de 2013. Xefa territorial MARÍA PILAR CARIDAD ALONSO FerroAtlántica XI CONVENIO DE EMPRESA FÁBRICAS DE CEE-DUMBRÍA-CC. HH ANOS 2013-2014-2015 ÍNDICE CAPÍTULO I ESTIPULACIÓNS XERAIS 1.1. OBXECTO E ÁMBITOS 1.2. VIXENCIA, DURACIÓN E DENUNCIA 1.3. RESPECTO DOS DEREITOS ADQUIRIDOS 1.4. COMISIÓN MIXTA 1.5. INAPLICACIÓN DAS CONDICIÓNS DE TRABALLO CAPÍTULO II RÉXIME E CONDICIÓNS DE TRABALLO 2.1. XORNADA DE TRABALLO 2.2. VACACIÓNS 2.3. PERMISOS RETRIBUÍDOS 2.4. OUTROS PERMISOS 2.5. PROMOCIÓN DO PERSOAL 2.6. PRENDAS DE TRABALLO 2.7. CLASIFICACIÓN PROFESIONAL CAPÍTULO III CONCEPTOS RETRIBUTIVOS 3.1. SALARIO BASE 3.2. ANTIGÜIDADE 3.3. PLUS COMPENSACIÓN 3.4. PLUS CONSOLIDACIÓN 3.5. PLUS POSTO DE TRABALLO 3.6. PLUS NOCTURNO 3.7. PLUS TURNO ROTATIVO 3.8. PLUS XEFE DE EQUIPO 3.9. PLUS FESTIVO 3.10. PAGAS EXTRAORDINARIAS 3.11. HORAS EXTRAORDINARIAS 3.12. RETRIBUCIÓNS VARIAS: CHAMADAS 3.13. PLUS DE CONDICIÓNS ESPECIAIS 3.14. REVISIÓN SALARIAL CAPÍTULO IV 4.1. FONDO DE PENSIÓNS CAPÍTULO V ACCIÓN SOCIAL 5.1. PERSOAL CON CAPACIDADE DIMINUÍDA 5.2. COMPLEMENTO POR BAIXA: ACCIDENTE OU ENFERMIDADE 5.3. PREMIO DE NUPCIALIDADE 5.4. PREMIO DE NATALIDADE 5.5. PREMIO DE VINCULACIÓN 5.6. PREMIO DE XUBILACIÓN 5.7. AXUDAS ESPECIAIS 5.8. LOTE DE NADAL 5.9. AXUDA MATERIAL ESCOLAR 5.10. INDEMNIZACIÓN POR DEFUNCIÓN 5.11. PRIVACIÓN DE LIBERDADE 5.12. SUBVENCIÓN AO COMITÉ CAPÍTULO VI SAÚDE LABORAL 6.1. SERVIZO DE PREVENCIÓN 6.2. COMITÉ DE SEGURIDADE E SAUDE CAPÍTULO VII OUTRAS DISPOSICIÓNS 7.1. COBRO DE SALARIO 7.2. ASAMBLEAS E INFORMACIÓN 7.3. VACANTES DE PERSOAL 7.4. COTA SINDICAL 7.5. COMEDOR SOCIAL 7.6. DIETAS 7.7. CONTRATOS DE DURACIÓN DETERMINADA 7.8. CONTRATOS FIXOS DISCONTINUOS 7.9. SEGURO CARNET DE CONDUCIR 7.10. PLAN DE IGUALDADE CAPÍTULO I.–ESTIPULACIÓNS XERAIS 1.1. OBXECTO E ÁMBITOS. O presente convenio regulará a partir da súa entrada en vigor, as relacións laboráis da empresa FERROATLÁNTICA S. A. U. nas factorías de Cee-Dumbría e centrais hidroeléctricas, as cales abarcan tódalas instalacións de aproveitamento hidroeléctrico, propiedade da empresa, dos ríos Xallas e Grande da provincia da Coruña e afecta a tódolos traballadores da mesma en ditos centros. Todo o que non esté reflectido no presente convenio, rexerase pola lexislación vixente do sector. Este convenio é a expresión do acordo libremente adoptado, dunha parte pola dirección da empresa, en representación de sí mesma, e doutra polos membros do comité de empresa, en representación dos traballadores, formado polas sección sindicais de CIG, CC. OO. E UXT, en virtude da súa autonomía colectiva, dentro do marco das disposicións legais reguladoras desta materia e nos ámbitos especificados.1.2. VIXENCIA, DURACIÓN E DENUNCIA. O convenio entrará en vigor o día 1 de xaneiro do 2013, con independencia da data da súa publicación no BOP da Coruña e caducará o 31 de decembro do 2015. Transcorrido o período de vixencia seguiranse aplicando todas as cláusulas co mesmo alcance e contido con que foron pactadas ata que se aprobe e entre en vigor o novo convenio. Considerarase por ambas as dúas partes denunciado en tempo e forma na data do seu vencemento.1.3. RESPECTO DOS DEREITOS ADQUIRIDOS. Respecto o personal da empresa que a día 01/12/92, pertenecese a plantilla fixa da mesma, independentemente de que existan outros conceptos, consideraranse como condición máis beneficiosa e “ad personam” e por tanto como dereitos adquiridos, en compensación de situacións anteriores a esa data, os seguintes apartados: – Bolsa de vacacións – Plus de compensación 1.4. COMISIÓN MIXTA. Como órgano para a interpretación e vixiancia do convenio crease unha comisión mixta que, exercerá funcións de conciliación, mediación e arbitraxe naqueles casos nos que as partes o sometan a súa consideración de común acordo. Composición. A comisión mixta estará composta por dous representantes da dirección da empresa e dous do actual comité de empresa firmantes do convenio. Funcións. Son funcións específicas da comisión mixta as seguintes: 1.–Interpretar na totalidade os artigos e clausulas dos presente convenio.2.–Vixiar o cumprimento do acordado.3.–Conocer, en primeira instancia, as reclamación que poidan producirse durante a vixencia do convenio e sobre as cuestión tratadas no mesmo.4.–Analizar e debatir as cuestión que as partes sometan libremente a súa consideración, co ánimo de encontrar solución.5.–Resolver as discrepancias que podan xurdir nos períodos de consultas dos procedimentos de inaplicación das condicións de traballo a que se refire o artigo 82.3 do E. T Procedemento. As consultas e peticións dirixidas a comisión mixta canalizaranse a través da dirección da empresa ou da parte social integrante de dita comisión, facendo entrega delas polo menos 10 días antes da su reunión ordinaria, de maneira que permita a su distribución e analise por todalas partes. Funcionamento. A comisión mixta reunirase sempre que o solicite calquera das partes firmantes. As reunións deberán ter lugar, a máis tardar, os dez días hábiles despois da data da solicitude.1.5. INAPLICACIÓN DAS CONDICIÓNS DE TRABALLO. O obxecto de manter o emprego na empresa cando concurran graves causas ecónomicas, técnicas, organizativas ou de producción, por acordó entre as partes e previo desenrolo dun período de consultas nos termos do art.41.4 do E. T., poderase proceder a inaplicar na empresa as condicións de traballo previstas neste convenio, que afecten as materias recollidas no artigo 82.3 do Estatuto dos Traballadores. CAPÍTULO II.–RÉXIME E CONDICIÓNS DE TRABALLO 2.1. XORNADA DE TRABALLO. Durante a vixencia do presente convenio establecese unha xornada anual de 1752 horas efectivas de traballo, cun promedio de 40 horas semanais. Para o personal Técnico-Administrativo, consideraranse festivos non recuperables tres días o ano, dous dos cales serán o 24 e o 31 de decembro, sempre que non coincidan en sábado ou domingo.2.2. VACACIÓNS. Establécense 22 días laborais de vacacións o ano, podendo fraccionarse en dous períodos como máximo. O período de disfrute das mesmas fixarase de común acordó entre os traballadores e a dirección da empresa en función da actividade productiva. O traballador conocerá as fechas que lle correspondan dous meses antes, como mínimo, do comenzó do disfrute. A retribución das vacacións será o promedio obtido do salario (base, antigüidade e pluses correspondientes) nos tres últimos meses traballados con anterioridade a data de inicio das mesmas. Para o persoal de turnos abonarase un día e medio de plus festivo a finalización das vacacións. Cando por necesidades da producción non se poda disfrutar as vacacións nos meses de verán, como condición máis beneficiosa e con carácter “ad personam” de acordo ao regulado no capítulo I, apartado 1.3 do presente convenio para o personal fixo anterior o 01/12/92, abonarase a cantidade establecida por día de bolsa de vacacións (ano 2013, 54,78 €) fóra dos meses citados no mesmo período en que se produza o disfrute. Consideranse meses de verán: – Xuño, xullo, agosto e setembro para o persoal con xornada intensiva. – Xullo, agosto e setembro, para o resto do persoal.2.3. PERMISOS RETRIBUÍDOS. De acordo o art.37.3 do Estatuto dos Traballadores e previo aviso e xustificación posterior a empresa, o traballador poderá ausentarse do traballo, con dereito a remuneración, por algún dos motivos e polo tempo seguinte: – Matrimonio, QUINCE días naturais. – Nacemento de fillo, DOUS días naturais e catro si se necesita desprazamento. – Falecemento, accidente ou enfermidade grave, hospitalización ou intervención quirurxica sen hospitalización que precise reposo domiciliario de parientes, ata o segundo grado de consanguinidade ou afinidade(*), DOUS días naturais ou CATRO se precisa desprazamento. – Traslado de domicilio, UN día. – Cumprimento dun deber inexcusable de carácter público e persoal, comprendido o exercicio do sufraxio activo, polo tempo indispensable. – Polo tempo necesario para consulta médica de especialista previo conocimento do servizo médico da empresa. O non reflectado neste artigo, estarase ao diposto no E. T (art.37.3). (*) GRAOS DE CONSANGUINIDADE E AFINIDADE Primeiro grao de consanguinidade Primeiro grao de afinidade Pais Pais do cónxuxe ou parexa de feito Fillos Fillos do cónxuxe ou parexa de feito Segundo grao de consanguinidade Segundo grao de afinidade Avós Avós do cónxuxe ou parexa de feito Irmáns Irmáns políticos Netos En tódolos supostos contemplados neste artigo, recoñecese o dereito ao permiso retribuido, tanto os cónxuxes como as parexas de feito, debendo acreditar documentalmente ante a empresa tal situación, para poder disfrutar do correspondente permiso. Entenderase suficientemente acreditado mediante a presentación da certificación no rexistro de parexas de feito ou calquer outro documento xustificante.2.4. OUTROS PERMISOS. Os traballadores inscritos en cursos organizados en centros oficiais ou recoñecidos polo Ministerio de Educación, para a obtención dun título académico a tenor da Lei de educación vixente, teñen dereito nos termos que se establecen a: – Os permisos polo tempo necesario para concurrir a exames finais e demais probas de aptitude, ou evaluación, sin alteración nin disminución de ningún tipo dos seus dereitos laboráis, nin das retribucións que viña percibindo. – No caso de que na empresa, existan varias turnos de traballo, a prestar os seus servicios naquel que millor facilite o cumplimento das súas obrigas escolares.2.5. PROMOCIÓN DO PERSOAL. A promoción do persoal estará suxeita ao seguinte rexemen: – Aqueles grupos profesionais que impliquen función de mando ou confianza (os grupos 1, 2 e 3) serán de libre designación pola empresa. – Cando exista unha vacante para os oficiais anunciarase no tablón de anuncios a existencia destas vacantes, os requisitos necesarios para poder acceder a esta vacante e a convocatoria as probas de aptitude que correspondan. – As probas poderase presentarse todo o persoal da empresa que reúna os requisitos exixidos na convocatoria, cunha cualificación profesional ou desempeño de funcións inmediatamente inferior ao da convocatoria. – A dirección confeccionará os programas necesarios sobor dos temas e materias das que tratar no examen as probas calificatorias, que serán sometias a coñecemento e suxerencias do comité de empresa antes da súa fixación definitiva. – A comisión examinadora estará composta por catro membros: dos de eles elexidos polo comité de empresa e outros dous pola dirección. – En igualdade de resultados nas probas de calificación dárase preferencia para ocupar a praza ó aspirante con maior antiguedade, así mesmo terase en conta o sexo con menor representación no departamento a cubrir. – Para o resto dos grupos profesionais, os ascensos produciranse dentro das vacantes que convoque a empresa en cada momento, e na súa convocatoria teranse en conta as condicións do posto ofertado e a formación, a productividade, a polivalencia e a antiguedade dos posibles candidatos. Todo iso sen prexuízo das facultades organizativas dá empresa. – Co fin de promover o emprego xuvenil, contrataranse durante os tres meses de verán aos oito alumnos que finalicen, coas mellores notas, os ciclos que se imparten no IES “Fernando Blanco” de Cee. En caso de que non se cubran as prazas, poderán ser substituídos por fillos de traballadores que finalicen ciclo formativos. O salario para estos contratos queda fixado para o ano 2013: – Ciclos de servizos a producción e electricistas: 1.359,93 €/mes. – Ciclos administrativos: 1.237,33 €/mes.2.6. PRENDAS DE TRABALLO. Será de aplicación a normativa de rexemen interno emitida polo comité de seguridade e saúde. A calidade dos EPIS será revisada polo citado comité. 2.7. CLASIFICACIÓN PROFESIONAL.1. A clasificación profesional efectuarase atendendo fundamentalmente aos criterios que se fixan para a existencia do grupo profesional, é dicir, aptitudes profesionais, titulacións e contido xeral da prestación, podendo incluír distintas tarefas, funcións, especialidades profesionais ou responsabilidades asignadas ao traballador.2. A clasificación realizarase en grupos profesionais por interpretación e aplicación de criterios xerais obxectivos e polas tarefas e funcións básicas máis representativas que desenvolvan os traballadores.3. Todos os traballadores serán adscritos a un determinado grupo profesional. Esta circunstancia definirá a súa posición no esquema organizativo da empresa.4. Os criterios de definición dos grupos profesionais acomodaranse a regras comúns para todos os traballadores, garantindo a ausencia de discriminación directa ou indirecta entre homes e mulleres.5. Os criterios de definición dos grupos profesionais, efectuaranse de forma que non exista discriminación.6. Os factores que inflúen na clasificación profesional dos traballadores e que, polo tanto, indican a pertenza de cada un destes a un determinado grupo profesional, segundo os criterios determinados polo artigo 22 do Estatuto dos Traballadores, son os seguintes: A.–Coñecementos. Factor para cuxa valoración deberá terse en conta, ademais da formación básica necesaria para poder cumprir correctamente o labor, o grao de coñecemento e experiencia adquiridos, así como a dificultade na adquisición dos devanditos coñecementos ou experiencias. B.–Iniciativa. Factor para cuxa valoración deberá terse en conta o maior ou menor grao de dependencia a directrices ou normas para a execución da función. C.–Autonomía. Factor para cuxa valoración deberá terse en conta a maior ou menor dependencia xerárquica no desempeño da función que se desenvolva. D.–Responsabilidade. Factor para cuxa valoración deberá terse en conta tanto o grao de autonomía de acción do titular da función, como o grao de influencia sobre os resultados e importancia das consecuencias da xestión. E.–Mando. Factor que terá en conta o conxunto de tarefas de planificación, organización, control e dirección das actividades doutros, asignadas pola dirección da empresa, que requiren dos coñecementos necesarios para comprender, motivar e desenvolver as persoas que dependen xerarquicamente do posto, tendo en conta a natureza do colectivo e o número de persoas sobre as que se exerce omando. F.–Complexidade. Factor cuxa valoración estará en función do maior ou menor número, así como do maior ou menor grao de integración do resto dos factores na tarefa ou posto encomendado. Unha vez analizados os postos de traballo existentes na empresa e as categorías profesionais recoñecidas con anterioridade a cada un dos traballadores, establécense os seguintes grupos profesionais: En cada grupo detallanse a título orientativo as respectivas categorías: GRUPO 1: Director Ing sup/ licenciados Peritos e asimilados Xefe administración GRUPO 2 Ing sup/licenciados Peritos e asimilados Xefe de taller GRUPO 3 Xefe 1 laboratorio Xefe 2 Admón. Contramaestre Encargados Capataces Xefes de equipo GRUPO 4 Analista 1.º/oficial 1 Admón. Analista 2.º/oficial 2 Admón. Aux laboratorio/aux. Admón. Oficial 1 Oficial 2 Oficial 3 Almaceneiro Chófer Especialista CAPÍTULO III.–CONCEPTOS RETRIBUTIVOS Para o ano 2013 establécese unha suba do 0,5% sobre todolos conceptos salariais, este incremento realizarase en base as táboas salariais do ano 2012.3.1. SALARIO BASE. Os importes de salario base para o ano 2013 relacionanse no anexo I e servirán de base para o cálculo dos pluses de antiguedade, nocturnidade, etc.3.2. ANTIGÜIDADE. Computarase a razón do 5% por cada quinquenio vencido, calculado sobro o salario base correspondente de cada traballador.3.3. PLUS COMPENSACIÓN. Este plus abonarase a todo o personal contrato de traballo en vigor con anterioridade ao 01/12/92. Dito plus, que será de carácter individual, foi crado para compensar a supresón dos antigos beneficios sociais de que disfrutaban de xeito individual cada traballador da plantilla (economato, préstamos, apartamentos, antigo plus Dumbría, etc.) como condición mais beneficiosa. Non poderá ser absorbido nin compensado pola empresa. O importe de este plus, para o ano 2013, reflexase no anexo II.3.4. PLUS CONSOLIDACIÓN. Abonarase a todo o personal que teña ou adquira a condición de fixo de empresa. Importe para o ano 2013 no anexo II.3.5. PLUS POSTO DE TRABALLO. Os importes, para o ano 2013, correspondentes ao posto de traballo están reflexados nos anexo II. O persoal que traballe oito meses continuados nun mesmo posto de traballo e por necesidades da producción se lle cambie de posto, terá dereito a percibilo durante os catro meses seguintes.3.6. PLUS NOCTURNO. Todos os traballadores con dereito a percibir o plus de nocturnidades, abonararaselle por este concepto o 25% do seu salario base.3.7. PLUS TURNO ROTATIVO. O persoal que estéa a turnos cobrará, no ano 2013, este plus na cuantía reflectada no anexo II, é dicir, todos aqueles traballadores/as, que non descansen sábados, domingos ou festivos (persoal a tres turnos e correturnos). Aquelas persoas que ocasionalmente estéan a turnos, cobrarán o plus rotativo en parte proporcional o tempo traballado nesa situación, a razón da cantidade establecida por día. Demominase correturnos a aquelas persoas designadas para cubrir os descansos adicionais, libre disposición ou situacións imprevistas do persoal que compón os turnos. Sera de aplicación a normativa publicada ao respecto. O persoal que traballe ao ano nove meses, como mínimo, a turnos, terá dereito a cobrar este plus os restantes tres meses dese ano.3.8. PLUS XEFE DE EQUIPO. O persoal designado como xefe de quipo cobrará por este concepto as seguintes cantidades no ano 2013. No grupo profesional 4: Oficial 1.ª: 209,37 € Oficial 2.ª: 206,48 € Oficial 3.ª: 203,12 € Especialista: 202,35 € 3.9. PLUS FESTIVO. O persoal con xornada continuada de oito horas, cando lle coincida traballar en festivo que non sexa recuperable, percibirá por este concepto, o importe equivalente a oito horas extraordinarias.3.10. PAGAS EXTRAORDINARIAS. Anualmente abonaranse duas pagas extraordinarias que se farán efectivas nos meses de xullo e decembro. Consistirán no abono de trinta días ou proporción, de salario base, plus antiguedade, no seu caso, e o complemento de paga extra. Este complemento ten un valor de 250 €/persoa, que se manterá sen incremento durante o período 2013 a 2015. Prorratearase en proporción ao tempo traballado por semestres naturais do ano en que se outorguen.3.11. HORAS EXTRAORDINARIAS. Entenderase por horas estructurais as necesarias por ausencias imprevistas, cambios de turno derivados da natureza do traballo de que se trate e avarías que afecten ó funcionamiento normal en: suministros de enerxía, materias primas, unidades e saída de productos. Entenderase por horas extras de forza maior as derivadas pola necesidade de reparar sinistros, reparación de líñas eléctricas ou outros danos extraordinarios e urxentes que poidan afectar gravemente ó funcionamiento das instalacións. Todo o persoal fixo de empresa a 31/12/10, seguirá percibindo como compensación das horas extraordinarias realizadas, na cuantía correspondente e períodos de descanso que viña cobrando/disfrutando ata esta data. No caso de que o 40% do cómputo anual de horas extraordinarias fora superior á xornada anual establecida, contratarase un traballador fixo de plantilla por xornada normal superada.3.12. RETRIBUCIONS VARIAS: CHAMADAS. O persoal que se lle cambie o seu turno, ten dereito a unha chamada. Si o cambio é de máis de tres días pagarase unha chamada cando cambia e outra o volver o seu turno. Abonarase por cada chamada, no ano 2013 a cantidade de 15,63 €. 3.13. PLUS DE CONDICIONS ESPECIAIS. Inclúese neste plus o antigo plus Dumbría, antigo aboamento de virolas e importe por actuación recurso preventivo. Dito plus manterá os mesmos aumentos que o convenio, non sendo absorbible mentras persistan as mesmas condicións.3.14. REVISION SALARIAL. Garántese unha suba salarial de: Ano 2014 e 2015.–Incremento dun 50% do IPC real a 31 de decembro de cada ano. Esta porcentaxe poderá incrementarse si se dan os seguintes valores: 1.–Ratio marxe neta/ventas ten un valor entre o 5% e o 10%, haberá un incremento adicional do 12,5% do IPC, é dicir, neste caso o incremento total do ano situarase nun 62,5% do IPC (50%+12,5%). 2.–Se o ratio marxe neta/ventas ten un valor superior a un 10%, haberá outro incremento do 12,5% do Ipc, podendo chegar o incremento TOTAL para cada un destes dous anos a un máximo do 75% do IPC real (50%+12,5%+12,5%). Non obstante o anterior, e con carácter provisional aplicarase dende o 1 de xaneiro dos anos 2014 e 2015, un incremento a conta do IPC real anual, dun 0,5% sobre os conceptos retributivos definidos. Unha vez coñecido o IPC real do ano, farase unha revisión da suba, con carácter retroactivo a xaneiro do ano seguinte e abonarase, no seu caso, nunha soa paga. CAPÍTULO IV.–FONDO DE PENSIÓNS 4.1. FONDO DE PENSIÓNS. O compromiso por pensións que ten Ferroatlántica, S. A. co colectivo de traballadores os que resulta de aplicación o presente convenio colectivo e o que se recolle no plan de pensións do sistema de emprego de Ferroatlántica, S. A. que se rexirá polas especificacións do mesmo, así como pola normativa en materia de plans e fondos de pensións vixente en cada momento e demais normas legais que sexan de aplicación. O personal que non teña dereito a adherirse ó mencionado plan de pensións por non cumplir o requisito de ter dous anos de antigüidades recoñecida na empresa, e mentres dure esta situación terá garantizado no caso de invalidez permanente, total, absoluta ou falecemento, un capital asegurado equivalenta a unha anualidade e media do salario regulador que tivera vixente o 31 de decembro do exercicio anterior. Ditas coberturas estarán garantidas a través dunha póliza de seguros contratada pola empresa cun custo exclusivo ao cargo da mesma. CAPÍTULO V.–ACCIÓN SOCIAL 5.1. PERSOAL CON CAPACIDADE DIMINUÍDA. Ao persoal que lle sexa recoñecida, ben polo organismo competente ou polo servizo médico de empresa, unha disminución da súa capacidade para o desenvolvemento do seu traballo habitual, será destinado a un posto de traballo compatible coas súas limitacións e aptitudes profesionais, sempre e cando exista un posto de traballo vacante, no momento do feito causante, acorde á súa capacidade laboral.5.2. COMPLEMENTO POR BAIXA: ACCIDENTE OU ENFERMIDADE. A todo o persoal pertenecente a Ferroatlántica, S. A. U. e que cause baixa por I. T., por accidente ou enfermidade, a empresa complementaralle ata o 100% do seu salario habitual cun máximo de 18 meses. Para percibir o complemento de accidente será necesario o informe do comité de seguridade e saúde sobor de dito accidente en materia de utilización de prendas de seguridade e condicións en que se produxo. Sen que esté no ánimo da empresa o restrinxir o pago do complemento de enfermidade e sí perseguir ata onde sexa posible o fraude, este complemento perderase cando se den algunhas das seguintes circunstancias: 1.–Non ter á empresa puntualmente informada dos partes de baixa, alta e os semanais de confirmación, que salvo casos especiais, deberán ser entregados persoalmente.2.–Non se presentar de xeito inxustificado aos controis, tanto no domicilio como no botiquín, que o servizo médico solicite realizar para seguir a evolución da enfermidade.3.–Desatender as prescripcións médicas e tratamentos durante o período de baixa, incluídas as recomendacións do médico de empresa.4.–Cando dos controis e inspeccións realizadas, das que previamente será informado o comité de empresa, resulte demostrado de maneira evidente, e non só a criterio médico, que o traballador non se encontra impedido para o cumplimento dos deberes laborais.5.–No caso de discrepancia entre os distintos informes médicos, con relación a continuidade da baixa, resolverá a Inspección Médica da Seguridade Social. No caso de que do dictame desta, desprenderase que a baixa era improcedente, perderase o complemento dende o momento en que se iniciou o trámite de Inspección.5.3. PREMIO DE NUPCIALIDADE. O persoal que se case, percibirá no 2013 a cantidade de 523,59 €, no caso de atoparse en activo e ter una antigüidade mínima dun ano. Abonarase só en primeiras nupcias. De non alcanzar dita antigüidade, o premio quedará reducido á metade.5.4. PREMIO DE NATALIDADE. Establécese para o ano 2013, a cantidade de 338,65 €, co motivo do nacemento de cada fillo/a.5.5. PREMIO DE VINCULACIÓN. Establécese un premio de vinculación á empresa, en función dos anos de servizo prestados a esta, conforme á seguinte escala: Primeiro escalón. –Aos 20 anos de servizo continuado: unha mensualidade de salario real. Segundo escalón. –Aos 29 anos de servizo continuado: dúas mensualidades e media de salario real. No caso de xubilación, cobrarán este premio aqueles traballadores/as, que ó momento de xubilarse teñan 28 ou máis anos de servicio continuado, si non o cobraran.5.6. PREMIO DE XUBILACIÓN. Ó xubilarse ou pasar á invalidez permanente o/a traballador/a percibirá no ano 2013 unha cantidade resultante de computar 121,22 € por ano de servizo activo e continuado na empresa, suxeita á condición de que dita xubilación se realice nos termos expostos na Lei xeral da Seguridade Social, en canto a idade ordinaria de xubilación ou antes desa idade. De ser superior na cantidade, percibirá o seguinte premio: unha mensualidade por cada quinquenio ata un máximo de cinco. Atendendo a obriga establecida no Real decreto 1588/1999, de 15 de Outubro, polo que se aproba o Regulamento sobre a instrumentación dos compromisos por pensiones das empresas cos traballadores/as, o premio de xubilación regulado no presente artigo encontrase financiado a través dunha póliza de seguro colectivo de vida contratada cunha compañía aseguradora de reconocida solvencia e prestixio, todo elo de conformidade con canto establece a normativa de referencia.5.7. AXUDAS ESPECIAIS. O persoal en activo que teñan ó seu cárrego fillos/as, calqueira que sexa a natureza legal da afiliación, ou outros descendentes ou irmáns seus ou do seu cónxuxe que teñan a condición de diminuído físico ou psíquico, imposibilitados para o traballo, no 2013 percibirán 243,94 € mensuais por cada causante, máis 167,22 € no caso de estar escolarizado. Entendarase por minusvalía física a imposibilidade de valerse por sí mesmo para a realización das funcións elementais da vida. Considerarase a existencia de minusvalía psíquica cando ésta fora declarada e recoñecida pola Seguridade Social. Abonarase en ambos os dous casos, aínda percibindo a subvención legal que esté establecida. Por contra, non se procederá ao abono cando se perciba pensión da Seguridade Social ou algunha outra remuneración por contrato laboral. Para ter dereito o cobro desta axuda, o/a traballador/a, con carácter anual, acreditará a empresa os ingresos obtidos pola unidade familiar aportando a documentación fiscal correspondente.5.8. LOTE DE NADAL. Establécese unha aportación da empresa por este concepto, para o ano 2013, de 160,37 € por cada traballador/a fixo en activo, e de 134,25 € para os xubilados/as, viudas/os e persoal en longa enfermidade. Terá tamén dereito o paquete completo todo aquel persoal contratado que teña estancias de traballo cunha duración superior a seis meses durante o ano natural. Para o persoal con con estancias entre tres e seis meses de traballo, a aportación será do 50%. O comité de empresa será o competente na súa confección e distribución, sendo a cargo da empresa o I. V. E.5.9. AXUDA MATERIAL ESCOLAR. Establécese para o persoal con fillos/as en idade escolar, o seguinte sistema de axuda de material escolar para o curso 2013. Para o personal fixo de plantilla abonarase en outubro ou no mes, dentro do ano, en que se reciba toda a documentación requerida (xustificante de matricula, etc.). Para o persoal eventual abonarase no mes de decembro e da seguinte forma: Aquel que traballara na empresa, dentro do ano natural, máis de nove meses, cobrará a beca completa. O que traballara, dentro do ano natural, entre seis e nove meses, a parte proporcional correspondente ao tempo traballado. Abonaranse para o ano 2013 os seguintes importes: EDUCACIÓN INFANTIL, primeiro ciclo: 146,32 €/ano. ED. INFANTIL (2 ciclo), ED. PRIMARIA, ESO, BACHILLER, CICLOS FORMATIVOS (medio, superior): 167,25 €/ano. ESTUDOS UNIVERSITARIOS CURSADOS CO ANTIGO PLAN: – ESTUDOS MEDIOS: 696,85 €/ano. – ESTUDOS SUPERIORES: 1045,28 €/ano. ESTUDOS UNIVERSITARIOS CURSADOS DEACORDO AO PLAN BOLONIA: – GRAO: 871,07 €/ano. En ciclos formativos de formación específica (antiguo FP). sempre que non exista na bisbarra a rama que se desexe estudar e teña que desprazarse, considérase a axuda como de estudos medios. Igualmente terán dereito os traballadores que a título individual realicen estudos relacionados ca súa labor na empresa. Para ESO, BACHILLER e CICLOS FORMATIVOS, permitirase unha sola repetición por curso. Os traballadores/as que cursen estudos de ESO, BACHILLER e CICLOS FORMATIVOS, escolas oficiais de idiomas, artes aplicadas e estudos de grao medio e superior, percibirán por cada curso 209,06 €/ano, previa presentación do certificado de matrícula. Si un traballador/a iniciara uns estudos determiñados e desistira dos mesmos para iniciar outro tipo de estudos, sen haber rematado os primeiros só poderá solicitar axuda para estes novos estudos despois de transcurrir un ano dende a concesión da axuda anterior. No caso de xubilados, persoal en longa enfermidade e viudas/os de traballadores que faleceron en activo ou en longa enfermidade, os seus fillos, teñen dereito a dita axuda, na mesma cuantía que os fillos de traballadores en activo.5.10. INDEMNIZACIÓN POR DEFUNCIÓN. En caso de falecemento dun traballador/a, xa sexa por causas naturais ou accidente dentro ou fora das súas horas de traballo, os seus dereito-habentes percibirán no 2013 a cantidade de 19.487,53 €, máis 4.871,24 € por cada fillo/a, que esté o seu cárrego Os traballadores/as porán desinar por escrito ó beneficiario de dita cantidade. No caso de non facelo a indemnización entregarase ós seus dereito-habentes. Para o persoal que pase a situación de Invalidez esta cobertura manteraselle durante os períodos seguintes: a) Traballadores/as a partir de 55 anos ata 60 anos, ou como mínimo, durante o primeiro ano de invalidez. b) Traballadores/as menores de 55 anos: terán dereito a esta cobertura durante o primeiro ano de haber pasado a situación de invalidez. Atendendo a obriga establecida no Real decreto 1588/1999, de 15 de outubro, polo que se aproba o Regulamento sobre a instrumentación dos compromisos por pensiones das empresas cos traballadores/as, a indemnización por defunción regulado no presente artigo encontrase financiado a través dunha póliza de seguro colectivo de vida contratada cunha compañía aseguradora de reconocida solvencia e prestixio, todo elo de conformidade con canto establece a normativa de referencia.5.11. PRIVACIÓN DE LIBERDADE. Todo persoal que sufra privación de liberdade que lle impida acudir a xustificar a súa ausencia ó traballo por un período máximo de trinta días, conservará tódolos dereitos que disfrutaba antes da súa privación de liberdade, se ben se lle descontaran os días de ausencia na nomina mensual.5.12. SUBVENCION O COMITÉ. Establécese no 2013 a cantidade de 25.521,58 €. anuais que se farán efectivas no 1.º semestre e serán utilizadas en casos sociais, gastos do comité e tamén para incrementalos paquetes de Navidade. CAPÍTULO VI.–SAÚDE LABORAL 6.1. SERVIZO DE PREVENCIÓN. En cumprimento do establecido na lexislación vixente en materia de prevención de riscos laborais, a organización e desenrrolo das actividades de protección da saúde e prevención de riscos laborais na empresa, levaranse a cabo a través dun servicio de prevención propio. Este servizo de prevención, configúrase como unha unidade organizativa específica, coas funcións asignadas na normativa vixente. Os servicios sanitarios da empresa constarán dun médico de empresa e dous DUE (un para a fábrica de Cee e C. H. e outro para a fábrica de Dumbría). 6.2. COMITÉ DE SEGURIDADE E SAÚDE. O comité de seguridade e saúde das fábricas de Cee-Dumbría e centrales hidroeléctricas, estará composto por dez membros, cinco deles elexidos pola dirección e cinco elexidos polo comité de empresa. Será función de dito comité promover a observancia das disposicións en materia de saúde laboral no traballo, así como estudar e propoñer medidas que estime oportunas en orden á prevención de riscos profesionais e cantas sexan convintes para a debida protección da vida e saúde dos traballadores. Os membros do comité disporán, para o exercicio das súas funcións de 10 horas mensuais, dentro da xornada laboral. A empresa cada dous anos por mediación do organismo competente do Ministerio de Traballo, instará ó recoñecemento ambiental por áreas ou zonas de traballo, ca presencia de dous membros do comité elexidos polos traballadores. Si en dito recoñecemento se detectasen nivéis non aceptables, a empresa fixará un prazo para a súa eliminación e informará ó comité de seguridade e saúde do curso dos traballos de corrección que se efectúen. A empresa informará ó comité de seguridade e saúde dos casos que se podan presentar de traballadores afectados por enfermidades profesionais, procedendo a investigar as causas que as motivaron, para súa oportuna corrección, así como a destiñar ó traballador afectado a outro posto de traballo acorde ca súa categoría profesional e condición física, de acordo o estipulado no artigo 5.1 do convenio colectivo. A empresa para o ano 2013 pon a disposición do comité de seguridade e saúde a cantidade de 19.401,73 € para subsidiar as necesidades en materia de saúde laboral non previstas no presuposto xeral e postas de manifiesto polo comité. Para a utilización de dita cantidade será dabondo a conformidade de cinco membros do comité de saúde laboral, que un deles, como mínimo, terá que ser dos elexidos polo comité de empresa. CAPÍTULO VII.–OUTRAS DISPOSICIÓNS 7.1. COBRO DE SALARIO. O persoal que perciba as súas retribucións por talón ou transferencia bancaria, que o seu horario e/ou proximidade entre o centro de traballo e a entidade bancaria pola que se efectúa o pago, no lles permita percibir seu salario fora da súa xornada laboral, disporán de media hora, que será fixada entre os tres primeiros días en que a transferencia esté a disposición do traballador, previa solicitude do xefe do departamento.7.2. ASAMBLEAS E INFORMACIÓN. Os traballadores/as terán dereito a convocar por parte do comité de empresa, ou ó menos un 25% da plantilla, cantas asambleas crean convintes, as cales celebraránse dentro do respectivo centro de traballo. Estas asambleas estarán presididas polo comité de empresa de forma colexiada. Estas asambleas porán celebrarse en horas de traballo con un máximo de 6 horas anuais. Os membros do comité de empresa porán, con cárrego ó crédito de horas mensuais retribuidas, dar información ou atender calqueira consulta de temas laborais. O persoal que deba consultar cos seus representantes, disporá, en horas de traballo e sen merma algunha das súas percepcións, dun tempo prudencial para realizar a consulta, notificando a ausencia momentánea do seu posto de traballo 7.3. VACANTES DE PERSOAL. Nos procesos de selección de persoal para cubrir os postos vacantes estarase ó estipulado no artigo 17.1 do Estatuto dos Traballadores, que regula a normativa de non discriminación nas relacións laborais e acceso ó emprego. No obstante o anterior, en igualdade de condicións teranse en conta os períodos traballados con anterioridade. De tódolos contratos que se formalicen facilitarase información previa ó comité de empresa.7.4. COTA SINDICAL. Cando se solicite, a requerimiento do persoal afiliado a un sindicato, o desconto da súa cuota sindical a través de nómina, a dirección deste centro de traballo poñerá as máximas facilidades para a súa recaudación ata que non reciba comunicación en contra por parte de calqueira dos traballadores/as aos que se lle efectúe dita retención.7.5. COMEDOR SOCIAL. Ferroatlántica, S. A. U. mantén un comedor social que é para uso do seu persoal, participando a empresa nos gastos de comida nun 80%, sendo o 20% restante a cárrego do persoal.7.6. DIETAS. O persoal que por conta de empresa deba efectuar desprazamentos, percibirá no 2013 en concepto de dietas a cantidade de 32,74 € por día de traballo, cando se cumpla pernoctar fora do lugar de residencia, e 16,73 € no caso contrario. En ambos casos, independente do abono pola empresa dos gastos de locomoción, aloxamento e mantenza. Cando se dera a circunstancia de que nos períodos de desprazamento ou estancia se incluíra algún festivo, as cantidades incrementaránse nun 100% para estos días festivos. Quedan excluídos aqueles empleados que o seu posto de traballo implique desplazamentos periódicos para os cales seguirá en vigor o réxime actual de gastos suplidos e aqueles/as traballadores/as que efectúen os desprazamentos dentro da xornada normal de traballo.7.7. CONTRATOS DE DURACIÓN DETERMINADA. Dadas as características especificas do Sector de Ferroaleacións, e co fin de facilitar novas contratacións, os contratos de traballo de duración determinada, nas súas diferentes modalidades, poderán ampliarse ata o límite estipulado no artigo 15 do Estatuto dos Traballadores e convenio colectivo sectorial aplicable e demais disposicións legais vixentes.7.8. CONTRATOS FIXOS DISCONTINUOS. Estarase ao desposto no art.12 do Estatuto dos Traballadores. Establecese un límite de horas complementarias as acordadas nos contratos de traballo a tempo parcial e fixos discontinuos do 30% en computo anual e sen que a suma das horas contratadas e complementarias poda exceder do 97% da xornada anual para os traballadores a tempo completo.7.9. SEGURO CARNET DE CONDUCIR. O persoal, que esté autorizado, no seu traballo, a utilizar os vehiculos da empresa, e como consecuencia da utilización do mesmo, lle sexa retirado o seu carné de conducir, e sempre que non sexa por causas penais, a empresa contratará un seguro por retirada de carnet de conducir, que cubrirá a referida eventualidade.7.10. PLAN DE IGUALDADE. En cumprimento da Lei orgánica 3/2007, do 22 de marzo, para a igualdade efectiva de mulleres e homes, a empresa comprometese a respetar a igualdade de trato e de oportunidades no ámbito laboral e con esta finalidade, declara ter elaborado un plan de igualdade, así como un protocolo de actuación frente a situación de acoso sexual, moral ou por razón de sexo. Para o seu seguimento existe unha comisión na que se adoptan medidas encamiñadas a evitar calquer tipo de discriminación laboral. ANEXO I ANEXO II